Diari Oficial de la Generalitat Valenciana


Sumari del DOGV 6740, del 23-03-2012 (2012/2896)

RESOLUCIÓ de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a entitats participants en el nivell d'iniciació al rendiment dins dels XXX Jocs Esportius de la Comunitat Valenciana i s'aproven les bases per les quals se'n regula la concessió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2896


Data del document
:   15-03-2012

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a entitats participants en el nivell d'iniciació al rendiment dins dels XXX Jocs Esportius de la Comunitat Valenciana i s'aproven les bases per les quals se'n regula la concessió. [2012/2896]
D'acord amb les disposicions de l'article 49.1.28 de l'Estatut d'Autonomia de la Comunitat Valenciana, l'esport és competència exclusiva de la Generalitat.
En l'article 2 de la Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, s'establix que les administracions públiques de la Comunitat Valenciana garantiran l'accés a l'esport i l'activitat física. A més, en l'article 31 s'establix que els Jocs Esportius de la Comunitat Valenciana es dirigixen a la població en edat escolar i estan oberts a la participació de qualsevol tipus d'entitats.
D'acord amb això, per mitjà de la Resolució de 12 de juliol de 2011, de la vicepresidenta del Consell Valencià de l'Esport, es van convocar els XXX Jocs Esportius de la Comunitat Valenciana (DOCV núm. 6583, de 9 d'agost de 2011).
A fi de promocionar esta àrea esportiva, la Conselleria de Turisme, Cultura i Esport, a través del Consell Valencià de l'Esport, creat per mitjà de la Llei 3/2006, de 12 de maig, de la Generalitat, entre les funcions de la qual es troba la promoció i l'organització de l'esport escolar, ha establit este règim d'ajudes, que s'ajustarà als criteris de concurrència, publicitat i objectivitat en la concessió.
En virtut d'això, i fent ús de les competències assignades al Consell Valencià de l'Esport per mitjà de la Llei 3/2006, resolc:
Primer
Convocar la concessió de subvencions a entitats inscrites i que participen en el nivell d'iniciació al rendiment dins dels XXX Jocs Esportius de la Comunitat Valenciana.
Segon
L'import global màxim destinat a atendre les subvencions a què fa referència esta resolució és de 70.000 euros, a càrrec del capítol IV, línia T0106000, dels pressupostos del Consell Valencià de l'Esport per a l'any 2012.
Tercer
Aprovar les bases per les quals es regula la convocatòria de subvencions destinades a les entitats inscrites i que participen amb equips en el nivell d'iniciació al rendiment dins dels XXX Jocs Esportius de la Comunitat Valenciana, que figuren com a annex I d'esta resolució.
Quart
Les ajudes convocades per mitjà d'esta convocatòria no s'han de notificar a la Comissió Europea perquè no posseïxen els requisits de l'article 107 del TFUE, d'acord amb el Decret 147/2007, de 7 de setembre, del Consell, concretament perquè no suposen avantatge econòmic, ja que les entitats a què es dirigixen les ajudes no exercixen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.
Quint
Esta resolució produirà efecte l'endemà de la publicació en el Diari Oficial de la Comunitat Valenciana.
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, contra esta resolució, que posa fi a la via administrativa, es pot interposar un recurs potestatiu de reposició o, directament, un recurs contenciós administratiu en els terminis i davant dels òrgans que s'indiquen a continuació:
a) El recurs potestatiu de reposició s'ha d'interposar davant de la consellera de Turisme, Cultura i Esport, presidenta del Consell Valencià de l'Esport, en el termini d'un mes comptador des de l'endemà de la publicació d'esta resolució en el Diari Oficial de la Comunitat Valenciana, excloses les administracions públiques, de conformitat amb les disposicions de l'article 44.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'esta resolució en el Diari Oficial de la Comunitat Valenciana.
València, 15 de març de 2012.- La consellera de Turisme, Cultura i Esport, i presidenta del Consell Valencià de l'Esport p. d. (Resolució de 29.12.2006, DOCV núm. 5435), el secretari autonòmic de Cultura i Esport, i vicepresident del Consell Valencià de l'Esport, Rafael Ripoll Navarro.
Annex I
Bases per les quals es regula la convocatòria de subvencions destinades a entitats inscrites i que participen en el nivell d'iniciació al rendiment dins de la competició dels XXX Jocs Esportius de la Comunitat Valenciana
Primera. Beneficiaris
Poden sol·licitar estes subvencions les entitats públiques o privades que complisquen els requisits següents:
1.1. Estar legalment constituïda i inscrita en el registre públic de la Comunitat Valenciana corresponent.
1.2. Estar inscrita i participar en els XXX Jocs Esportius de la Comunitat Valenciana amb equips en el nivell d'iniciació al rendiment d'acord amb les bases de competició i les establides en la resolució de convocatòria dels Jocs.
1.3. Tots els altres requisits que s'establixen en l'article 13 de la Llei 38/2003, de 17 de novembre, General de Subvencions.
Segona. Objecte i aplicació de les subvencions
Les subvencions objecte d'esta convocatòria tenen la finalitat de donar suport a la participació en els XXX Jocs Esportius de la Comunitat Valenciana en el nivell d'iniciació al rendiment, i es dirigixen al finançament dels gastos de desplaçament dels equips inscrits que superen els 50 quilòmetres (anada i tornada) per desplaçament realitzats durant l'edició dels Jocs Esportius mencionada.
Tercera. Sol·licituds i documentació
3.1. Les sol·licituds es realitzaran per mitjà d'instància dirigida al Consell Valencià de l'Esport, segons el model que figura com a annex II d'esta resolució.
3.2. Cal adjuntar a la instància la informació i la documentació següents:
3.2.1. Fotocòpia compulsada de la inscripció de l'entitat en el registre públic de la Comunitat Valenciana corresponent o certificat del registre on es trobe inscrita en què s'especifique la data d'inscripció i la situació actual. Se n'exceptuen els clubs o les entitats esportives que estiguen inscrits en el Registre d'Entitats Esportives de la Comunitat Valenciana, que hauran d'indicar el número oficial de registre.
3.2.2. Pressupost firmat pel president de l'entitat en què es detallen els gastos que puguen ocasionar els desplaçaments que superen els 50 quilòmetres (anada i tornada) dels diferents equips objecte de subvenció, amb especificació del número aproximat de quilòmetres que ha de realitzar cada un per a disputar els partits dels calendaris respectius.
3.2.3. Certificat de les delegacions territorials del Consell Valencià de l'Esport en què s'especifique que l'entitat té equips inscrits en el nivell d'iniciació al rendiment, que s'incorporarà d'ofici a l'expedient.
3.2.4. Fitxa de manteniment de tercers en què conste la titularitat del compte bancari on es vullga rebre la subvenció sol·licitada, segons el model normalitzat del Consell Valencià de l'Esport o, si és el cas, indicació en la sol·licitud si s'ha presentat ja en una altra convocatòria d'enguany o d'un altre any, especificant-ne quin.
3.2.5. Acreditació que es troben al corrent de les obligacions tributàries i davant de la Seguretat Social, per mitjà de certificat referit al moment de la finalització del termini de presentació de sol·licituds, de la manera establida en l'Orde de 30 de maig de 1996, de la Conselleria d'Economia i Hisenda (DOGV núm. 2775, de 21.06.1996).
Per a l'ompliment, el beneficiari pot:
- Autoritzar expressament el Consell Valencià de l'Esport per a demanar davant dels òrgans competents les dades que expressen que es troba al corrent del compliment de les obligacions tributàries (estatals i de la comunitat autònoma) i davant de la Seguretat Social, per mitjà de l'ompliment de l'apartat D de la sol·licitud de subvenció.
- En el supòsit de no-autorització, el beneficiari haurà de presentar certificat d'este compliment, llevat de les disposicions del punt 3.3.
3.2.6. Declaració de no estar sotmés a cap de les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat C de la sol·licitud de subvenció.
3.3. No serà necessària la presentació dels documents requerits en els punts 3.2.4 i 3.2.5 quan ja s'haja presentat, dins del mateix exercici econòmic, davant del Consell Valencià de l'Esport en compliment de la mateixa convocatòria de subvencions o semblant, sempre que s'indique expressament en quina convocatòria han sigut presentats i que estan vigents en eixe moment.
3.4. A més de la informació i la documentació assenyalades en el punt 3.2, el Consell Valencià de l'Esport podrà demanar-ne qualsevol altra que considere necessària per al millor coneixement i comprensió de l'aplicació de la subvenció.
3.5. Les sol·licituds, juntament amb la documentació requerida en l'apartat 3.2, es poden presentar en el Registre del Consell Valencià de l'Esport (carrer del Professor Beltrán Báguena, 5-3a), en el de les delegacions territorials d'Alacant (carrer de Jaume Segarra, 4-6, entresòl), Castelló de la Plana (avinguda del Mar, 23) i València (carrer del Professor Beltrán Báguena, 4, baix), o en qualsevol dels llocs a què es fa referència en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas d'enviament per correu, la presentació de la documentació a l'oficina de correus corresponent s'ha de fer d'acord amb les disposicions de l'article 31 del Reial Decret 1829/1999, de 3 de desembre, en sobre obert, a fi que l'exemplar destinat al Consell Valencià de l'Esport siga datat i segellat abans de depositar-s'hi.
Així mateix, es pot realitzar la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles a través de i se seleccionarà el servici corresponent. Per a poder accedir a este sistema telemàtic, el sol·licitant ha de disposar de la firma electrònica avançada, bé amb el certificat reconegut d'entitat (persones jurídiques) o amb el certificat reconegut per a ciutadans (persona física), els dos emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents que cal aportar amb la sol·licitud no es poden presentar de forma telemàtica, se'n farà l'entrega per registre d'entrada en el termini més breu possible dins de l'establit en l'apartat 3.6 d'esta convocatòria.
Quan la sol·licitud no es presente en cap dels registres dependents del Consell Valencià de l'Esport, es recomana remetre via fax, al número 199 469 321, una còpia de la sol·licitud presentada al Consell Valencià de l'Esport.
3.6. El termini de presentació de sol·licituds, juntament amb la documentació requerida en l'apartat 3.2, finalitzarà el 27 d'abril de 2012. L'incompliment d'este termini determinarà la inadmissió de la sol·licitud.
Quarta. Tramitació per les delegacions territorials del Consell Valencià de l'Esport
4.1. A causa de l'elevat nombre de sol·licituds i com a expressió del principi de desconcentració administrativa, les delegacions territorials del Consell Valencià de l'Esport gestionaran les seues sol·licituds corresponents.
4.2. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la sol·licitud i la documentació adjunta s'observa que falten documents o dades essencials per a la resolució de l'expedient, la delegació territorial del Consell Valencià de l'Esport corresponent els reclamarà al sol·licitant i li concedirà un termini de 10 dies perquè puga esmenar la falta o aportar els documents preceptius, amb la indicació que si així no ho fa se li tindrà per desistit de la seua petició. En este cas, la delegació territorial remetrà l'expedient, fent constar esta incidència, al Consell Valencià de l'Esport, que declararà el desistiment esmentat per resolució dictada a este efecte.
4.3. Les delegacions territorials del Consell Valencià de l'Esport remetran, amb data límit 15 de juny de 2012, els expedients complets i degudament omplits i valorats. En els expedients amb equips que hagen disputat partits del calendari de nivell d'iniciació al rendiment preferent i zonal de bàsquet, s'hi adjuntarà un certificat en què s'especifique el nombre de quilòmetres previstos d'acord amb la base segona, i que s'incorporarà d'ofici a l'expedient.
Quinta. Valoració de les sol·licituds i resolució del procediment
5.1. L'òrgan competent per a l'ordenació i la instrucció del procediment serà el Servici de Promoció Esportiva i Activitats Nàutiques del Consell Valencià de l'Esport.
5.2. Per a l'estudi i valoració de les sol·licituds presentades es constituirà una comissió avaluadora formada per cinc membres: el cap del Servici de Promoció Esportiva i Activitats Nàutiques, que actuarà com a president, el cap de la Secció d'Extensió Esportiva i els delegats territorials del Consell Valencià de l'Esport a Alacant, Castelló i València.
5.3. Una vegada constituïda la comissió, estudiarà i valorarà les sol·licituds, comprovarà el compliment dels requisits de les bases i tindrà en compte, per a la concessió de les subvencions, els criteris següents:
5.3.1. A cada una de les entitats que hagen realitzat la inscripció en el nivell de competició objecte de la subvenció i que hagen disputat els partits establits en el calendari de nivell d'iniciació al rendiment s'assignarà una quantitat fixa de 60 euros amb independència del nombre d'equips que tinga inscrits.
5.3.2. La quantitat resultant, després de restar de la dotació pressupostària de 70.000 euros les quanties fixes destinades a les entitats per la seua inscripció, es repartirà realitzant un prorrateig d'acord amb el nombre de quilòmetres previstos per a disputar els partits de cada equip, i es desestimaran els recorreguts amb un quilometratge total per partit que siga igual o inferior a 50 quilòmetres (anada i tornada).
La Secció d'Extensió Esportiva del Consell Valencià de l'Esport emetrà un informe que especificarà el nombre de quilòmetres previstos pels equips de cada entitat per a disputar els partits del calendari d'iniciació al rendiment.
5.4. Una vegada avaluades les sol·licituds, la comissió avaluadora emetrà un informe en què es concretarà el resultat de l'avaluació, i correspondrà al Servici de Promoció Esportiva i Activitats Nàutiques, com a òrgan instructor, elevar la proposta de concessió o desestimació al vicepresident del Consell Valencià de l'Esport, que resoldrà sobre la subvenció i en determinarà la quantia.
5.5. El vicepresident del Consell Valencià de l'Esport resoldrà la concessió o denegació de les sol·licituds presentades en el termini màxim de sis mesos, comptadors des de l'endemà de la publicació d'esta resolució de convocatòria en el Diari Oficial de la Comunitat Valenciana. No obstant això, les sol·licituds sobre les quals no es dicte una resolució expressa dins del termini indicat s'entendran denegades.
5.6. El Consell Valencià de l'Esport notificarà als interessats, en el termini establit en el punt anterior, la resolució de concessió o denegació de les sol·licituds presentades. Així mateix, es publicarà en el DOCV d'acord amb allò que s'establix en l'article 18.1 de la Llei 38/2003, de 17 de novembre, General de Subvencions.
Sexta. Obligacions dels beneficiaris
6.1. Les entitats beneficiàries de les subvencions estan obligades a:
6.1.1. Participar en la competició de nivell d'iniciació al rendiment durant els XXX Jocs Esportius de la Comunitat Valenciana.
6.1.2. Justificar davant del Consell Valencià de l'Esport el compliment dels requisits i les condicions, així com la realització de l'activitat i el compliment de la finalitat que determinen la concessió o percepció de la subvenció.
6.1.3. Sotmetre's a les actuacions de comprovació efectuades pel Consell Valencià de l'Esport, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que se li requerisca en l'exercici de les actuacions anteriors.
6.1.4. Comunicar al Consell Valencià de l'Esport l'obtenció d'altres subvencions, ajudes, ingressos o recursos que financen les activitats subvencionades. Esta comunicació s'haurà d'efectuar tan prompte com es conega i, en tot cas, abans de la justificació de l'aplicació donada als fons percebuts.
6.1.5. Acreditar abans que es dicte la proposta de resolució de concessió que es troba al corrent del compliment de les obligacions tributàries i davant de la Seguretat Social, de la manera que es determine reglamentàriament i sense perjuí del que s'establix en la disposició addicional dihuitena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6.1.6. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
6.1.7. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
6.1.8. Prendre les mesures de difusió que conté l'apartat 4 de l'article 18 de la Llei 38/2003, de 17 de novembre, General de Subvencions.
6.1.9. Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
6.1.10. Participar o assistir a actes o activitats esportives a sol·licitud del Consell Valencià de l'Esport de la manera en què s'acorde, i considerant que no afecte el desenrotllament normal de les activitats pròpies de l'entitat esportiva.
6.2. Quedarà sense efecte la concessió de la subvenció si durant els XXX Jocs Esportius de la Comunitat Valenciana no es realitza l'activitat que va motivar-ne la concessió, si deixen de posseir-se els requisits que s'exigien o si s'incomplixen, sense causa que ho justifique, les condicions establides en esta convocatòria.
Sèptima. Modificació de la resolució de concessió
7.1. L'import de la subvenció concedida no podrà ser en cap cas de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
7.2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
7.3. Així mateix, poden ser motiu de modificació de la subvenció concedida qualsevol de les circumstàncies següents:
a) Abandonar la competició una vegada concedida la subvenció.
b) Que l'entitat subvencionada siga sancionada en ferm pel Comité Valencià de Disciplina Esportiva amb motiu de la seua participació en els Jocs Esportius.
Octava. Procediment de pagament, forma i termini de justificació
8.1. Una vegada comunicada a l'interessat la resolució de la concessió de la subvenció, el seu lliurament es produirà d'una sola vegada, en acabar l'activitat subvencionada i amb la justificació prèvia documental dels gastos corresponents a la realització de l'activitat objecte de la subvenció concedida.
8.2. Per al cobrament de la subvenció, els beneficiaris han de presentar la documentació següent:
8.2.1. Certificat de la federació autonòmica corresponent en què s'acredite que l'equip ha disputat els partits previstos en el calendari de competició confeccionat a l'inici d'esta edició dels Jocs Esportius.
8.2.2. Certificat del secretari de l'entitat, amb el vistiplau del president, en què s'especifiquen els gastos ocasionats a l'entitat pels desplaçaments realitzats per a complir el calendari de competició.
8.3. Si l'activitat subvencionada es finança amb la subvenció i, a més, amb fons propis o altres subvencions o recursos, cal acreditar en la justificació l'import, la procedència i l'aplicació d'estos fons a l'activitat subvencionada.
8.4. El termini de justificació finalitzarà el 28 de setembre de l'any 2012.
Novena. Reintegrament de les subvencions
És procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
a) Incompliment de l'obligació de justificació.
b) Obtenció de la subvenció sense posseir les condicions requerides per a això.
c) Incompliment de la finalitat per a la qual es va concedir la subvenció.
d) Incompliment de les condicions imposades als beneficiaris amb motiu de la concessió de la subvenció.
e) Igualment, en el supòsit previst en la base 6.1, quan la subvenció principal siga de la Generalitat serà procedent el reintegrament de l'excés obtingut sobre el cost de l'activitat exercida.
f) Com també en tots els casos que s'establixen en el capítol I del títol II de la Llei 38/2003, de 17 de novembre, General de Subvencions.
Deu. Normativa aplicable
En tot allò no previst en esta resolució, els beneficiaris se sotmetran al que s'establix en la Llei 38/2003, de 17 de novembre, General de Subvencions, el text refós de la Llei d'Hisenda Pública de la Generalitat Valenciana i la Llei de Pressupostos de la Generalitat per a l'exercici 2012.